|  |
| --- |
| Balstogės medicinos universitetas Uniwersytet Medyczny w Białymstoku |
|  |
| lot. *Universitas Medica Bialostocensis* |
| Įkurtas | 1950 m. vasario 3 d. |
| Tipas | valstybinis |
| Rektorius | prof. hab. dr. Jacek Nikliński |
| Darbuotojų | 1251  |
| Studentų | 5072 |
| Doktorantai | 284 |
| Vieta | Balstogė, Lenkija |
| Svetainė | www.umb.edu.pl |

|  |  |
| --- | --- |
|  | **Vikiteka: Balstogės medicinos universitetas** – vaizdinė ir garsinė medžiaga  |

Universiteto klinikinė ligoninė
**Balstogės medicinos universitetas** (UMB; lenk. *Uniwersytet Medyczny w Białymstoku*) – valstybinis universitetas Balstogėje, Lenkijoje. Tai seniausia valstybinė aukštoji mokykla Palenkės vaivadijoje.

Istorija
--------

Balstogės medicinos universitetas įkurtas 1950 m. vasario 3 d. Ministrų tarybos nutarimu, tuo metu jo pavadinimas buvo Balstogės medicinos akademija (lenk. *Akademia Medyczna w Białymstoku*). Universiteto pavadinimas jai buvo suteiktas 2008 m. Aukštosios mokyklos steigimui pradėta ruoštis nuo 1949 m. pradžios. Pirmuoju rektoriumi tapo profesorius Tadeusz Kielanowski.

Jau pačioje gyvavimo pradžioje aukštajai mokyklai buvo atiduoti II pasaulinio karo metu sugriauti, o vėliau atstatyti XVIII a. Branickių rūmai. Šiose patalpose universitetas yra įsikūręs iki šiol. Antraisiais savo gyvavimo metais akademijai suteikta teisė teikti mokslinius laipsnius. 1955 m. pradėtas leisti akademinis žurnalas *Annals of the Medical University of Białystok*. 1956 m. pradėtas leisti trumpai gyvavęs akademinis žurnalas *Medyk Białostocki*. 2000 m. šio žurnalo leidimas atnaujintas. 1968 m. įkurtas Odontologijos skyrius. 1977 m. įkurtas Farmacijos fakultetas su Laboratorinės medicinos skyriumi, tačiau pirmieji studentai į šį fakultetą pradėti priimti tik nuo 1987 m.

Dabartinis universitetas
------------------------

Universitete mokosi 5 500 studentų. Medicinos studijos universitete trunka šešerius metus. Odontologijos ir farmacijos studijos - penkerius metus.

Akademinę bendruomenę sudaro 115 profesorių, 153 habilituoti daktarai ir apie 800 dėstytojų.

Balstogės medicinos universitetą yra baigę daugiau nei 13 000 studentų.

Studentai
---------

Viena iš seniausių universiteto studentų organizacijų yra choras. Jį 1951 m. įkūrė grupė studentų, šiuo metu tai yra bendras studentų ir universiteto profesūros choras.

Fakultetai
----------

* Medicinos fakultetas su Stomatologijos ir Anglų k. vykdomų studijų skyriais
* Farmacijos fakultetas su Laboratorinės medicinos skyriumi
* Sveikatos mokslų fakultetas

Rektoriai
---------

|  |  |
| --- | --- |
| * Tadeusz Kielanowski (1950–1955)
* Stanisław Legeżyński (1955–1959)
* Jakub Chlebowski (1959–1962)
* Ludwik Komczyński (1962–1970)
* Stefan Soszka (1970–1972)
* Piotr Boroń (1972–1973)
* Tadeusz Januszko (1973–1974)
* Konstanty Wiśniewski (1974–1981)
 | * Jerzy Łebkowski (1981–1987)
* Zbigniew Puchalski (1987–1990)
* Andrzej Kaliciński (1990–1993)
* Jan Górski (1993–1999)
* Zbigniew Puchalski (1999–2002)
* Jan Górski (2002–2008)
* Jacek Nikliński (nuo 2008)
 |

  

* Eksperimentinės medicinos centrasEksperimentinės medicinos centras
* Collegium PrimumCollegium Primum
* Studentų bendrabutisStudentų bendrabutis
* Medicinos istorijos ir farmacijos muziejaus ekspozicijaMedicinos istorijos ir farmacijos muziejaus ekspozicija

Šaltiniai
---------

1. 1 2  Plan rzeczowo-finansowy na 2014 rok Archyvuota kopija 2015-09-23 iš Wayback Machine projekto. (lenkų kalba) (prieiga 2014-09-28)
2. ↑  „Medical University of Bialystok. News.". *Medical University of Bialystok. News.* (anglų). Nuoroda tikrinta 2019-06-17.
3. ↑  „Medical University of Bialystok. News.". *Medical University of Bialystok. News.* (anglų). Nuoroda tikrinta 2019-06-17.